Diari Oficial de la Generalitat Valenciana


Sumari del DOGV 7859, del 26-08-2016 (2016/6658)

Informe ambiental i territorial del pla de reforma interior de desenvolupament del Pla General de Requena. UE 1.1, El Azagador.
-------------------------------------------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6658


Data del document
:   08-08-2016

Organisme emissor
:   Ajuntament de Requena

Tipus de document
:   Anunci

Descriptors 

:   * Requena
    * administració local
    * pla d'urbanisme

Informe ambiental i territorial del pla de reforma interior de desenvolupament del Pla General de Requena. UE 1.1, El Azagador. [2016/6658]  
La Junta de Govern Local de l'Ajuntament de Requena, en la sessió celebrada el 5 d'agost de 2016, va adoptar l'acord que en la seua part dispositiva diu el següent:  
«Primer. Concloure que el Pla de Reforma Interior de la UE 1.1, El Azagador segons el Document inicial estratègic. Pla de Reforma Interior de desenvolupament del Plan General de Requena. UE 1.1 El Azagador, promogut per Nixe Hostalería, SL, no té efectes significatius sobre el medi ambient, d'acord amb els criteris establits en l'annex VIII de la Llei 5/2014, d'ordenació del territori, urbanisme i paisatge (LOTUP).  
  
Segon. Resoldre favorablement l'avaluació ambiental i territorial estratègica pel procediment simplificat del Pla de Reforma Interior de la UE1.1, El Azagador, i considerar, com a alternativa més idònia mediambientalment en aquesta actuació, l'alternativa proposada en el document inicial estratègic, enfront de les altres alternatives.  
Tercer. Donar compte del contingut de la resolució de l'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic als efectes de posar-lo en coneixement de l'òrgan promotor i de l'òrgan substantiu, açò és, el Ple de la corporació.  
  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Comunitat Valenciana, als efectes previstos en l'article 51.7 de la LOTUP.  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjuí dels recursos que, si és el cas, pertoquen en via contenciosa administrativa enfront de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. La resolució de l'informe ambiental i territorial estratègic pel procediment simplificat perdrà la seua vigència i cessarà de tindre els efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment l'avaluació ambiental i territorial estratègica simplificada del pla o programa.»  
  
Requena, 10 d'agost de 2016.- L'alcalde: Mario Sánchez González.